

REPUBLIKA HRVATSKA
BRODSKO-POSAVSKA ŽUPANIJA
UPRAVNI ODJEL ZA ZDRAVSTVO,
SOCIJALNU SKRB I HRVATSKE BRANITELJE

KLASA: 112-01/26-04/1
URBROJ: 2178-08-01/8-26-1
Slavonski Brod, 3. studenog 2026.


Na temelju članka 19. stavka 1. i članka 29. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18, 112/19, 17/25), pročelnik Upravnog odjela za zdravstvo, socijalnu skrb i hrvatske branitelje Brodsko-posavske županije objavljuje

O G L A S
za prijam u službu u 


1. UPRAVNI ODJEL ZA ZDRAVSTVO, SOCIJALNU SKRB I HRVATSKE BRANITELJE
        
1.1.              REFERENT – ADMINISTRATIVNI TAJNIK – 1 izvršitelj na određeno vrijeme radi zamjene duže vrijeme odsutne službenice  
Posebni uvjeti:
· srednja stručna sprema ekonomskog ili upravnog smjera; 
· najmanje jedna godina radnog iskustva na odgovarajućim poslovima; 
· položen državni ispit I. razine; 
· poznavanje rada na računalu.      

ODSJEK ZA HRVATSKE BRANITELJE 

1.2.             STRUČNI SURADNIK ZA HRVATSKE BRANITELJE  – 1 izvršitelj na određeno vrijeme radi zamjene duže vrijeme odsutne službenice   

Posebni uvjeti:
· sveučilišni prijediplomski studij ili stručni prijediplomski studij ekonomije ili javne uprave;
· najmanje tri godine radnog iskustva na odgovarajućim poslovima; 
· položen državni ispit II. razine; 
· poznavanje rada na računalu.       

Prijam u službu se obavlja uz obvezni probni rad u trajanju od dva mjeseca.
Osim navedenih, kandidati/kinje moraju ispunjavati i opće uvjete za prijam u službu propisane odredbom članka 12. Zakona o službenicima i namještenicima u lokalnoj i područnoj (regionalnoj) samoupravi - u daljnjem tekstu: ZSN, (punoljetnost, hrvatsko državljanstvo i zdravstvena sposobnost za obavljanje poslova radnog mjesta na koje se osoba prima).  
U službu ne može biti primljena osoba za čiji prijam postoje zapreke iz članka 15. i 16. ZSN-a.
Na oglas se mogu prijaviti osobe oba spola. 
Natjecati se može i osoba koja ima potrebno radno iskustvo na odgovarajućim poslovima, ali ne i položen državni ispit propisane razine. U slučaju prijma u službu na određeno vrijeme u trajanju dužem od godinu dana službenik je dužan položiti državni ispit propisane razine u roku godinu dana od dana početka rada u službi utvrđenog rješenjem o rasporedu na radno mjesto. Osoba primljena u službu na određeno vrijeme u trajanju od godinu dana ili kraćem trajanju može polagati državni ispit nakon obavljenog probnog rada. 
Prijava na oglas mora sadržavati podatke o podnositelju prijave (osobno ime, adresa stanovanja, broj telefona, adresa elektroničke pošte) i naziv radnog mjesta na koje se prijava odnosi.
Prijavu je potrebno vlastoručno potpisati.
Uz prijavu na oglas potrebno je priložiti:
 - životopis
 - dokaz o hrvatskom državljanstvu (presliku važeće osobne iskaznice, vojne iskaznice  putovnice ili domovnice) 
- dokaz o odgovarajućem stupnju obrazovanja (preslika svjedodžbe/diplome) 
- dokaze o ukupnom radnom iskustvu na odgovarajućim poslovima:
a) elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje, koja sadržava podatke o poslodavcu, osnovi osiguranja, početku i prestanku osiguranja, radnom vremenu, stvarnoj i potrebnoj stručnoj spremi te trajanju staža osiguranja
i 
b) ugovor o radu ili rješenje o rasporedu ili potvrda poslodavca (koja mora sadržavati vrstu poslova koju je obavljao, vrstu stručne spreme tih poslova i vremenska razdoblja u kojima je obavljao navedene poslove)
Isprave se prilažu u neovjerenoj preslici, a prije izbora kandidat/kinja će predočiti   izvornike.
Urednom prijavom smatra se prijava osobno potpisana od strane podnositelja prijave, koja sadrži sve podatke i priloge navedene u oglasu. 
Ako osoba koja se javila na oglas ima za jedan stupanj više obrazovanje od onog propisanog oglasom, a ujedno ima i struku te odgovarajuću razinu obrazovanja koja je određena oglasom, potrebno je priložiti presliku svjedodžbe/diplome o odgovarajućoj razini obrazovanja i struci koja se traži za to radno mjesto.
Osoba koja nije podnijela pravodobnu ili urednu prijavu ili ne ispunjava formalne uvjete iz oglasa, ne smatra se kandidatom/kinjom  prijavljenim na oglas, o čemu se dostavlja pisana obavijest.
Kandidat/kinja koji/a može ostvariti pravo prednosti kod pri zapošljavanju prema članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21, 156/23), članku 48.f Zakona o zaštiti vojnih i civilnih invalida rata („Narodne novine“ broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata („Narodne novine“ broj 84/21), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13 – pročišćeni tekst, 152/14, 39/18, 32/20) i članku 22. Ustavnog zakona o pravima nacionalnih manjina („Narodne novine“, broj 155/02, 47/10, 80/10, 93/11), dužan/a se u prijavi na oglas pozvati na to pravo te ima prednost u odnosu na ostale kandidate samo pod jednakim uvjetima.
Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata, uz prijavu na oglas dužan/a je, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843
Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na oglas dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.
Kandidat/kinja koji/a se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina, uz prijavu na oglas, osim dokaza o ispunjavanju traženih uvjeta nije dužan/a dokazivati svoj status pripadnika nacionalne manjine.
Kandidat/kinja koji/a se poziva na pravo prednosti pri zapošljavanju u skladu s člankom 47. Zakona o civilnim stradalnicima iz Domovinskog rata („Narodne novine“, broj 84/21), uz prijavu na oglas dužan je, osim dokaza  o ispunjavanju traženih uvjeta, priložiti i rješenje ili potvrdu o priznatom pravu. Poveznica za stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o civilnim stradalnicima iz Domovinskog rata je: https://branitelji.gov.hr/zaposljavanje-843/843
Postupak prijma u službu na određeno vrijeme putem oglasa provodi povjerenstvo koje imenuje pročelnik upravnog tijela.
Opis poslova i podaci o plaći radnog mjesta koja se popunjava, način obavljanja prethodne provjere znanja i sposobnosti kandidata/kinja i iz kojeg područja te pravni i drugi izvori za pripremanje kandidata/kinja za tu provjeru, objavit će se na internetskoj stranici Brodsko-posavske županije www.bpz.hr. 
Vrijeme i mjesto održavanja prethodne provjere znanja i sposobnosti kandidata/kinja bit će objavljeni na navedenoj mrežnoj stranici Brodsko-posavske županije najmanje pet dana prije održavanja provjere. Kandidati/kinje koji ostvare pravo na pristupanje prethodnoj provjeri znanja bit će o tome obaviješteni putem adrese elektroničke pošte koju su naveli u prijavi na oglas. 
Za kandidata/kinju koji nije pristupio prethodnoj provjeri znanja i sposobnosti smatra se da je povukao prijavu na oglas. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti na provedenom testiranju.
Prijave na oglas podnose se u roku od 8 dana od dana objave oglasa na Hrvatskom zavodu za zapošljavanje, na adresu: Brodsko-posavske županije, Slavonski Brod, Petra Krešimira IV. broj 1, putem pošte ili osobnom dostavom u pisarnicu, s naznakom „Ne otvaraj – prijava na oglas za radno mjesto ___________ „   (navesti naziv radnog mjesta). 
Izabrani kandidat/kinja bit će pozvan da u primjerenom roku, a prije donošenja rješenja o prijmu u službu na određeno vrijeme, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta te na uvid izvornike drugih dokaza o ispunjavanju formalnih uvjeta, uz upozorenje da se nedostavljanje traženih isprava smatra odustankom od prijma u službu. Upravno tijelo Brodsko-posavske županije nadležno za službeničke odnose provjerit će po službenoj dužnosti postoji li zapreka za prijam u službu zbog pravomoćne osuđivanosti izabranog kandidata/kinje za kazneno djelo iz članka 15. ZSN-a te zapreke iz članka 16. ZSN-a.
O rezultatima oglasa kandidati/kinje će biti obaviješteni javnom objavom rješenja o prijmu u službu izabranog kandidata na mrežnim stranicama Brodsko-posavske županije www.bpz.hr. u roku propisanom člankom 24. stavkom 4. ZSN-a. Dostava rješenja svim kandidatima/kinjama smatra se obavljenom istekom osmoga dana od dana javne objave rješenja na mrežnim stranicama Brodsko-posavske županije. 
	Ako se u roku određenom oglasom nije prijavio niti jedan kandidat ili prijavljeni kandidati ne ispunjavaju formalne uvjete za prijam i raspored na radno mjesto ili kandidati nisu postigli zadovoljavajuće rezultate na provedenom testiranju ili intervjuu, pročelnik upravnog tijela obustavit će postupak po ovom oglasu. Postupak se može obustaviti i zbog bitno promijenjenih okolnosti koje su nastale nakon raspisivanja oglasa.
 Osobni podaci kandidata/kinja obradit će se isključivo u svrhu provedbe oglasa sukladno Zakonu o provedbi Opće uredbe o zaštiti podataka („ Narodne novine“, broj 42/18) i Uredbe (EU) 2016/679.		

									PROČELNIK:
				
								         Ivan Tucić, dipl. iur.	

